# E E L N Õ U

## NARVA LINNAVALITSUS

#### K O R R A L D U S

Narva \_\_\_\_.10.2016.a nr \_\_\_\_\_ - k

### Narvas Kreenholmi tänav 25 hoones

### asuvate ruumide tasuta kasutusse andmine

### ja ühtse kuutasu kehtestamine

### (MTÜ SOPHIA)

1. **ASJAOLUD JA MENETLUSE KÄIK**

Narva Linnavalitsusele laekus MTÜ SOPHIA, registrikood 80162627 taotlus, juhatuse liige Sofiia Škola, milles palutakse anda tasuta kasutusse Narvas Kreenholmi tänav 25 hoones asuv ruum üldpindalaga 40-50 m² mittetulundusühingu tegevuse korraldamiseks ning kehtestada kommunaalteenuste eest tasumisel soodustus.

Käesoleva ajani kasutas MTÜ SOPHIA Narvas 26. Juuli tn 9 asuva Koorikooli hoones ruumi üldpinnaga 54,3 m². Seoses Koorikooli hoones remonditööde alustamisega lõpetati mittetulundusühinguga leping alates 31.05.2016. a.

MTÜ SOPHIA tegeleb kultuurilis-valgustusliku tegevusega vene rahvuskultuuri säilitamiseks Narva linna noorte seas.

Narva Linnavalitsuse Kultuuriosakond toetab MTÜ SOPHIA taotlust kehtestada 2016. a hoone hoolduskulude ja kommunaalteenuste tasumisel ühtne kuutasu.

MTÜ SOPHIA taotlust arutati Narva Linnavalitsuse linnavarakomisjoni koosolekul 06.04.2016 (protokoll nr 4) ning otsustati:

1. Soovitada Narva Linnavalitsuse Arhitektuuri-ja Linnaplaneerimise Ametil jagada ruum nr 85 üldpindalaga 71,8 m² kaheks ruumiks.

2. Pärast ruumi nr 85 ümberehitamist esitada Narva Linnavalitsuse Arhitektuuri-ja Linnaplaneerimise Ametil Narva Linnavalitsusele vastuvõtmiseks korralduse eelnõu MTÜ-le SOPHIA, registrikood 80162627, avalikku enampakkumist korraldamata Narvas Kreenholmi 25 hoones asuva ruumi üldpindalaga 48 m² määramatuks ajaks tasuta kasutusse andmise kohta, kehtestades hooldus- ja kommunaalkulude katmiseks ühtse kuutasu, lähtudes arvestusest 0,75 eurot 1 m² kohta.

Ruumi nr 85 ümberehitamine lõpetati 2016. aasta septembris.

**2. ÕIGUSLIKUD ALUSED**

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka *Kord*) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3 alapunkt b) alusel.

2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 25 hoone bilansiline valdaja.

2.4. Korra punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

2.5. Korra punkti 52¹ kohaselt Linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

##### 3. OTSUS

3.1. Anda MTÜ-le SOPHIA, registrikood 80162627, avalikku enampakkumist korraldamata määramata ajaks tasuta kasutusse Narvas Kreenholmi tänav 25 hoones asuv ruum nr 85a üldpinnaga 48,0 m², mittetulundusühingu tegevuse korraldamiseks.

3.2. Kehtestada MTÜ-le SOPHIA Narvas Kreenholmi tänav 25 hoones asuva ruumi kommunaalkulude ja hoone hoolduskulude tasumiseks 2016. aastal ühtne kuutasu suuruses 0,75 eurot 1m2 kohta.

3.3. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga SOPHIA punktis 3.1 nimetatud ruumi tasuta kasutamise leping.

**4. RAKENDUSSÄTTED**

* 1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le SOPHIA.
	2. Korraldus jõustub seadusega sätestatud korras.
	3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

 Tarmo Tammiste Ants Liimets

 Linnapea Linnasekretär